105 विद्यार्थियों को मिले लैपटॉप
भास्कर संवाददाता | मूंडवा आंचलिक
राजकीयउच्च माध्यमिक विद्यालय में लैपटॉप वितरण कार्यक्रम का आयोजन किया गया। नागौर सांसद सीआर चौधरी के मुख्य आतिथ्य में कार्यक्रम का आयोजन किया गया। कार्यक्रम की अध्यक्षता जिला शिक्षा अधिकारी सीताराम गर्ग ने की। विशिष्ट अतिथि नगर पालिका अध्यक्ष घनश्याम सदावत, उपाध्यक्ष मनोज कुमार मुण्डेल, पार्षद लक्ष्मीनारायण मुण्डेल, भाजपा नेता तुलसीराम मुण्डेल, जयप्रकाश भट्टड़, बीईईओ रामकरण लटियाल, नोडल अधिकारी सत्यदेव कविया आदि उपस्थित रहे। गत सत्र के 105 लैपटॉप का वितरण किया गया। कार्यक्रम के मुख्य अतिथि नागौर सांसद सीआर चौधरी ने विद्यार्थी मन लगाकर पढ़ाई कर और सरकार द्वारा दिए जा रहे लैपटॉप का सदुपयोग अपनी पढ़ाई के लिए करें। उन्होंने कहा कि विद्यार्थी अपने जीवन में लक्ष्य निर्धारित कर उसी अनुरूप तैयारी करें तो सफलता निश्चित है। विद्यार्थी जीवन में हमेशा अच्छी बातों का संग्रह करना चाहिए। चौधरी ने विद्यालय में साइंस संकाय पर बात करते हुए कहा कि वे इसके लिए प्रयास करेंगे कि अगले सत्र में इस विद्यालय में साइंस संकाय खुले। डीईओ गर्ग ने विद्यार्थियों से कहा कि वे लैपटॉप का उपयोग सकारात्मक दिशा में करें। टेक्नोलॉजी का लाभ लेने के लिए सकारात्मक कार्य के लिए सरकार ने यह लैपटॉप दिए है। साथ ही गर्ग ने कहा कि देश में यदि शिक्षक, अभिभावक अध्ययन करने वाले विद्यार्थी यह सोच ले कि हमें शिक्षा का बढ़ावा देना है तो कोई भी बच्चा शिक्षा से वंचित नहीं रह सकता। नगर पालिका अध्यक्ष सदावत ने कहा कि दुनिया आधुनिकता की ओर बढ़ रही और इसके साथ चलने से ही विकास संभव है।
नागौर. कांकरियास्कूल में लैपटॉप वितरण करते सांसद विधायक।
मूंडवा आंचलिक. समारोहमें छात्रा को लैपटॉप देते नागौर सांसद, डीईओ पालिकाध्यक्ष।
बासनी. कस्बेकी राजकीय उच्च माध्यमिक विद्यालय के तीन प्रतिभावान विद्यार्थियों को राज्य सरकार की योजना के तहत शुक्रवार को लैपटॉप वितरित किए गए। जिला मुख्यालय स्थित सेठ किशनलाल कांकरिया विद्यालय में विद्यार्थियों को समारोह में मुख्य अतिथि विधायक हबीबुर्रहमान द्वारा लैपटॉप वितरित किए गए। प्रधानाचार्य हरिराम भाटी ने बताया कि बासनी के कक्षा 12वीं के छात्र मोहम्मद हसन, असमा बानो और नौशाद अली को लैपटॉप दिए गए। लैपटॉप पाकर छात्रों के चेहरे खिल उठे। समारोह में कुल 72 छात्रों को लैपटॉप दिए गए। इस अवसर पर विधायक हबीबुर्रहमान ने कहा कि दूसरे विद्यार्थी भी मेहनत से पढ़ाई करके अच्छे अंक लाए, उन्हें भी लैपटॉप मिल सकता है।
hin_Deva mag_Deva hin_Deva bho_Deva hin_Deva hin_Deva